
	PZ
	Pedagogický zamestnanec

	OZ
	Odborný zamestnanec

[bookmark: _Toc182344590][bookmark: _Toc230276085]ČLÁNOK I
Úvodné ustanovenia
1. Riaditeľ základnej umeleckej školy vydáva Smernicu o výberovom konaní na riaditeľa v súlade so:
1.1. zákonom č. 321/2025 Z. z. o školskej správe (ďalej len ,,zákon o školskej správe“),
1.2. zákonom č. 552/2003 Z. z. o výkone práce vo verejnom záujme (ďalej len ,,zákon o výkone práce vo verejnom záujme“),
1.3. zákonom č. 138/2019 Z. z. o pedagogických zamestnancoch a odborných zamestnancoch (ďalej len ,,zákon o PZ a OZ“),
1.4. zákonom č. 18/2018 Z. z. o ochrane osobných údajov (ďalej len ,,zákon o ochrane osobných údajov“).
2. Účelom tejto smernice je stanoviť jednotný a transparentný proces výberového konania na pozíciu riaditeľa základnej umeleckej školy.
3. Smernica definuje pravidlá kreovania výberovej komisie, postupy a objektívne kritériá výberu s cieľom zabezpečiť vysokú mieru odbornosti, férovosti a zohľadnenia strategických potrieb rozvoja základnej umeleckej školy a komunity.
[bookmark: _Toc230276086]ČLÁNOK II
Vyhlásenie výberového konania
1. Riaditeľa menuje a odvoláva zriaďovateľ.
2. Výberové konanie vyhlasuje zriaďovateľ v zmysle ustanovení §9 ods. 2 zákona o školskej správe najneskôr 3 týždne pred uplynutím dátumu na prihlasovanie do výberového konania a najneskôr:
2.1. 100 dní pred uplynutím funkčného obdobia riaditeľa,
2.2. 30 dní od skončenia výkonu funkcie riaditeľa, ak sa výkon funkcie riaditeľa skončil pred uplynutím jeho funkčného obdobia,
2.3. 15 dní od uskutočnenia neúspešného výberového konania.
3. Ku dňu výberového konania sa vyžaduje splnenie nasledujúcich požiadaviek na výkon funkcie riaditeľa:
3.1. kvalifikačné predpoklady:
	3.1.1. splnenie predpokladov na vedúceho PZ/OZ pre príslušnú základnú umeleckú školu,
3.1.2. najmenej 5 rokov vykonávania pracovnej činnosti PZ alebo OZ alebo činnosti vysokoškolského učiteľa na funkčnom mieste docenta alebo profesora,

	3.1.3. zriaďovateľ môže určiť, že sa na výkon funkcie riaditeľa vyžaduje najmenej päť rokov praxe v riadení právnickej osoby, ktorá v rovnakom čase zamestnávala minimálne 20 zamestnancov, a vysokoškolské vzdelanie druhého stupňa, pričom ak tak zriaďovateľ určí, predošlý bod sa neuplatňuje,  


3.2. bezúhonnosť v rozsahu podľa § 15 a 15a zákona o PZ a OZ, ktorá sa preukazuje podľa § 7 odseku 3 písmena b) zákona o školskej správe,
3.3. zdravotná spôsobilosť,
3.4. ovládanie štátneho jazyka.
4. Oznámenie o vyhlásení výberového konania sa zverejňuje:
4.1. na webovom sídle základnej umeleckej školy: https://szusprakovce.sk/,
	4.2. prostredníctvom sociálnej siete Facebook: https://www.facebook.com/SZUS.v.Prakovciach/,

	4.3. na webovom sídle Regionálneho úradu školskej správy v Košiciach: https://www.russ-ke.sk/.  


5. Oznámenie o vyhlásení výberového konania obsahuje:
5.1. názov a sídlo základnej umeleckej školy, v ktorej sa obsadzuje funkcia riaditeľa,
5.2. predpoklady na vykonávanie funkcie riaditeľa uvedené v odseku 3. tohto článku,
5.3. ďalšie kritériá a požiadavky podľa charakteru a zamerania zriaďovateľa alebo základnej umeleckej školy,
5.4. zoznam požadovaných dokladov vrátane čestného vyhlásenia, že nedošlo k nezaradeniu do výberového konania v zmysle čl. 3 bodu 4 tejto smernice,
5.5. požiadavky na projekt riadenia a rozvoja základnej umeleckej školy,
5.6. spôsob a formu overenia riadiacich schopností a odborných vedomostí uchádzača,
5.7. dátum a miesto podávania žiadosti o zaradenie.
6. Pred výberovým konaním sa na webovom sídle základnej umeleckej školy zverejňujú projekty riadenia pozvaných uchádzačov, ktorí so zverejnením udelili súhlas. Projekt riadenia uchádzača vymenovaného za riaditeľa sa aj bez udelenia súhlasu zverejní na webovom sídle do 10 pracovných dní od vymenovania a zverejňuje sa počas celého výkonu funkcie riaditeľa.
7. Zriaďovateľ môže voľné miesto riaditeľa bez výberového konania obsadiť najviac na 6 mesiacov pedagogickým alebo odborným zamestnancom spĺňajúcim kvalifikačné predpoklady, a to len do vymenovania riaditeľa po úspešnom vykonaní výberového konania, ak sa výkon funkcie riaditeľa skončil pred uplynutím funkčného obdobia alebo uplynutím funkčného obdobia a nový riaditeľ ešte nebol vymenovaný. Ak do uplynutia tejto lehoty nie je výberové konanie ukončené, možno výkon funkcie tej istej osobe jedenkrát predĺžiť najviac o ďalších 6 mesiacov.
[bookmark: _Toc230276087]ČLÁNOK III
Príprava výberového konania
1. Splnenie predpokladov na vykonávanie funkcie riaditeľa posudzuje zriaďovateľ.
2. Do výberového konania zriaďovateľ nezaradí uchádzača:
2.1. ktorý nespĺňa predpoklady na vykonávanie funkcie riaditeľa,
2.2. ktorý podal žiadosť o zaradenie oneskorene,
2.3. ktorého žiadosť o zaradenie nie je ani po výzve úplná.
3. O nezaradení do výberového konania zriaďovateľ písomne upovedomí nezaradeného uchádzača.
4. Ďalej zriaďovateľ nezaradí uchádzača počas piatich rokov od:
4.1. jeho odvolania podľa §13 ods. 3 alebo 4 zákona o školskej správe,
4.2. doručenia návrhu na jeho odvolanie podľa §13 ods. 4 zákona o školskej správe, ak nedošlo k odvolaniu,
4.3. doručenia návrhu hlavného školského inšpektora na výmaz základnej umeleckej školy z registra, ktorú v čase zistenia závažných nedostatkov riadil.
5. Zriaďovateľ pri posudzovaní splnenia predpokladov spíše zápisnicu, ktorá obsahuje:
5.1. mená, priezviská, funkcie osôb, ktoré sa zúčastnili otvárania obálok a posudzovania splnenia predpokladov  účastí na výberovom konaní,
5.2. mená všetkých prihlásených uchádzačov,
5.3. predložené požadované doklady uchádzačov.
6. V prípade chýbajúcich dokladov vyzve vyhlasovateľ uchádzača na doplnenie chýbajúcich dokladov v lehote určenej zriaďovateľom pred rozhodnutím o zaradení do výberového konania. Po zahájení výberového konania už nie je možné predložené doklady dopĺňať alebo meniť.
7. Zriaďovateľ pozve na výberové konanie uchádzača, ktorý spĺňa predpoklady na vykonávanie funkcie riaditeľa, najneskôr 10 dní pred jeho začatím a uvedie dátum, miesto a hodinu výberového konania.
8. Zriaďovateľ poskytne členom výberovej komisie doklady pozvaných uchádzačov najneskôr 5 dní pred výberovým konaním.
9. Doklady predložené uchádzačmi vo výberovom konaní uchováva zriaďovateľ počas výberového konania a následne počas desiatich rokov od uskutočnenia výberového konania.
[bookmark: _Toc230276088]ČLÁNOK IV
Výberová komisia
	1. Členmi výberovej komisie sú:  
1.1. 6 zástupcovia členov rady školy za jednotlivé kategórie, pričom predseda rady školy zastáva zároveň funkciu predsedu výberovej komisie a započítava sa ako jeden z členov za príslušnú kategóriu:
1.1.1. 2 zástupcovia zamestnancov,
1.1.2. 2 zástupcovia rodičov a iných fyzických osôb než rodič, ktorí majú dieťa zverené do starostlivosti na základe rozhodnutia súdu (ďalej len „zákonný zástupca“),
1.1.3. 2 zástupcovia zriaďovateľa,

	1.2. 1 zástupca Regionálneho úradu školskej správy v Košiciach, 

	1.3. 2 delegovaní zástupcovia zriaďovateľa, ktorí nie sú členmi rady školy.





2. Predseda výberovej komisie preukázateľne vyzve príslušné právnické osoby na delegovanie svojho zástupcu v lehote najmenej 15 dní pred uskutočnením výberového konania.
3. Pri zostavovaní výberovej komisie je zriaďovateľ povinný dbať na vysokú odbornú úroveň, osobnostný a profesionálny etický kredit a bezúhonnosť členov komisie a ich spôsobilosť kvalifikovane a komplexne posúdiť odborné, kvalifikačné a osobnostné predpoklady uchádzačov.
4. Členov výberovej komisie vymenúva zriaďovateľ na základe menovacieho dekrétu.
5. Výberová komisia je schopná uznášať sa, ak je prítomná nadpolovičná väčšina všetkých jej členov.
6. Závery výberovej komisie sa prijímajú uznesením.
7. Uznesenie je prijaté, ak za jeho prijatie hlasovala nadpolovičná väčšina prítomných členov. 
8. Každý člen má 1 hlas.
9. Postup pri rovnosti hlasov stanovuje zriaďovateľ, pričom v rámci prijatých pravidiel je spravidla rozhodujúcim hlas predsedu výberovej komisie.
[bookmark: _Toc230276089]ČLÁNOK V
Výberové konanie
1. Výberové konanie je verejné, zohľadnia sa však kapacitné možnosti priestoru, v ktorom sa má konanie uskutočniť.
2. Pred otvorením výberového konania uchádzač potvrdí svoju účasť na výberovom konaní podpisom do prezenčnej listiny.
3. Po otvorení výberového konania predseda výberovej komisie skontroluje účasť uchádzačov na výberovom konaní podľa prezenčnej listiny a porovná ju so zoznamom prihlásených uchádzačov, ktorí splnili oznámené kritériá. 
4. Predseda výberovej komisie predstaví výberovú komisiu.
5. Predseda výberovej komisie predstaví uchádzačov výberového konania – meno, priezvisko, tituly.
6. Predseda výberovej komisie oboznámi prítomných uchádzačov so spôsobom a priebehom samotného výberového konania, metódou hodnotenia a vyhodnotenia výsledkov výberového konania:
6.1. spôsob určenia poradia uchádzačov, ktorý vopred určil zriaďovateľ,
6.2. postup pri rovnosti hlasov, ktorý vopred určil zriaďovateľ,
6.3. čas trvania prezentácie uchádzača a otázok členov výberovej komisie,
6.4. informácie týkajúce sa vyhodnotenia a oznámenia výsledkov výberového konania.
7. Výberová komisia vyhodnotí výsledky úspešnosti jednotlivých uchádzačov a vyhotoví zápisnicu z výberového konania, ktorá obsahuje:
7.1. dátum vyhlásenia a spôsob vyhlásenia výberového konania, 
7.2. dátum konania a miesto konania výberového konania, 
7.3. identifikáciu pracovnej pozície, na ktorú bolo vyhlásené výberové konania, 
7.4. menný zoznam členov výberovej komisie, 
7.5. prezenčnú listinu uchádzačov, ktorí sa zúčastnili výberového konania,
7.6. stanovené kritériá hodnotenia (ak ich výberová komisia určí), 
7.7. poradie úspešnosti uchádzačov po sčítaní a vyhodnotení výsledkov výberového konania a určenie víťazného kandidáta na vymenovanie do funkcie, 
7.8. zoznam kandidátov, ktorí neuspeli.
8. Zápisnica sa zverejňuje na webovom sídle základnej umeleckej školy: https://szusprakovce.sk/.
9. O výsledku výberového konania rozhoduje výberová komisia tajným hlasovaním. 
10. Určené poradie uchádzačov výberová komisia do 3 pracovných dní odo dňa uskutočnenia hlasovania:
10.1. predloží zriaďovateľovi,
10.2. zverejní na webovom sídle základnej umeleckej školy: https://szusprakovce.sk/.
11. Výberové konanie je neúspešné, ak:
11.1. sa do výberového konania neprihlásil žiaden uchádzač,
11.2. ani jeden prihlásený uchádzač nespĺňa predpoklady, požiadavky a kritériá vyhláseného výberového konania,
11.3. ani jeden z uchádzačov, ktorí boli pozvaní, sa nezúčastnil na výberovom konaní,
11.4. ani jeden z uchádzačov, ktorí boli pozvaní, nebol úspešný,
11.5. uchádzač, ktorý sa umiestnil na prvom mieste, nesúhlasí s vymenovaním do funkcie.
	10. Ak je výberové konanie neúspešné, zriaďovateľ vyhlási nové výberové konanie.

	11. Ak po opakovanom výberovom konaní zriaďovateľ odmietne vymenovať uchádzača, ktorý sa umiestnil v poradí na prvom mieste, riaditeľa priamo vymenúva zriaďovateľ.
12. Ak zriaďovateľ nevymenuje riaditeľa do 60 dní od odmietnutia uchádzača podľa predošlého bodu, výberové konanie vyhlási Regionálny úrad školskej správy v Košiciach.
13. Ak je neúspešné výberové konanie, ktoré uskutočnil regionálny úrad, nové výberové konanie vyhlási a uskutoční zriaďovateľ. 


[bookmark: _Toc230276090]ČLÁNOK VI
Postup po výberovom konaní
1. Zriaďovateľ písomne oznámi každému uchádzačovi výsledok výberového konania do 10 dní od doručenia uznesenia výberovej komisie.
2. Za riaditeľa môže zriaďovateľ vymenovať len uchádzača, ktorý sa umiestnil v poradí na prvom mieste.
	3. Zriaďovateľ do 30 dní od doručenia uznesenia výberovej komisie vymenuje uchádzača, ktorý sa umiestnil v poradí na prvom mieste, alebo odmietne vymenovať tohto uchádzača. 


4. Ak zriaďovateľ v lehote podľa odseku 3 nevymenuje uchádzača, ktorý sa vo výberovom konaní umiestnil na prvom mieste, je povinný toto rozhodnutie:
4.1. odôvodniť a v odôvodnení musí uviesť konkrétne dôvody, na základe ktorých uchádzača nevymenoval,
4.2. zverejniť odôvodnenie:
4.2.1. na webovom sídle základnej umeleckej školy: https://szusprakovce.sk/,
4.3. následne je povinný najneskôr do 10 pracovných dní od odmietnutia vyhlásiť nové výberové konanie.
5. Povinnosti členov, ktorí sa zúčastnili výberového konania sú:
5.1. zabezpečiť ochranu osobných údajov všetkých prihlásených do výberového konania v zmysle zákona č. 18/2018 Z. z. o ochrane osobných údajov,
5.2. zachovávať mlčanlivosť o celom priebehu výberového konania.
6. Zriaďovateľ zabezpečuje archiváciu dokumentácie predloženej uchádzačmi počas celého priebehu výberového konania a následne po dobu 10 rokov od jeho ukončenia.
7. Funkčné obdobie vymenovaného riaditeľa základnej umeleckej školy trvá päť rokov.
[bookmark: _Toc230276091]ČLÁNOK VII
Práva a povinnosti členov výberovej komisie
1. [bookmark: _Toc184712740][bookmark: _Toc187314591]Členom výberovej komisie nesmie byť blízka osoba uchádzača o voľné pracovné miesto, funkčné miesto alebo funkciu. Blízkou osobou je príbuzný v priamom rade, súrodenec a manžel. Iné osoby v pomere rodinnom alebo obdobnom sa pokladajú za osoby sebe navzájom blízke, ak by ujmu, ktorú utrpela jedna z nich, druhá dôvodne pociťovala ako vlastnú ujmu.
2. V súlade s príslušnými ustanoveniami GDPR sú členovia výberovej komisie pri spracúvaní osobných údajov súvisiacich s výberovým konaním viazaní mlčanlivosťou o všetkých osobných údajoch, o ktorých sa dozvedia, prerokúvajú alebo inak spracúvajú.
3. Viazanie mlčanlivosti o všetkých osobných údajoch, o ktorých sa dozvedia, prerokúvajú alebo inak spracúvajú pri spracúvaní osobných údajov súvisiacich s výberovým konaním, je súčasťou menovacieho dekrétu za člena výberovej komisie.
4. Ak sa člen výberovej komisie nemôže zúčastniť výberového konania, zriaďovateľ bezodkladne vymenuje nového člena komisie na návrh subjektu, ktorý pôvodného člena delegoval.
5. V prípade, ak uchádzač zistí zaujatosť člena výberovej komisie voči jeho osobe, a túto skutočnosť oznámi a relevantne odôvodni na výberovom konaní, výberová komisia je povinná túto skutočnosť uviesť do zápisnice z výberového konania. Výberové konanie sa preruší až do doby posúdenia dôvodnosti oznámenia o zaujatosti. Dôvodnosť oznámenia o zaujatosti posúdia členovia výberovej komisie, dôvodnosť oznámenia a výsledok uvedú do zápisnice z výberového konania. V prípade, ak bude oznámenie o zaujatosti posúdené ako odôvodnené, zriaďovateľ vymenuje nového člena výberovej komisie.
6. Členovia výberovej komisie sú povinní vystupovať individuálne, nezávisle ako členovia hodnotiaceho orgánu. Ich pôsobenie vo výberovej komisii musí zabezpečiť rovnaké podmienky výberového konania pre všetkých uchádzačov.
7. Členovia výberovej komisie sú viazaní mlčanlivosťou o priebehu výberového konania a hlasovaní až do zverejnenia výsledkov na webovom sídle základnej umeleckej školy.

[bookmark: _Toc230276092]ČLÁNOK VIII
Záverečné ustanovenia
1. Smernica je súčasťou systému vnútorného riadenia a podlieha priebežnej aktualizácii v závislosti od zmien potrieb, kompetencií a zodpovedností.
2. Zmeny smernice sa vykonávajú formou písomných dodatkov.
3. Zmeny, doplnenia a dodatky smernice vydáva výlučne riaditeľ Súkromnej základnej umeleckej školy, Breziny 289, Prakovce.
4. Za plnenie povinností vyplývajúcich zo smernice zodpovedajú PZ a OZ.
5. Táto smernica:
5.1. ruší Smernicu o výberovom konaní na riaditeľa zo dňa ....................................... .
5.2. nadobúda účinnosť dňa ...................................... .




	V Prakovciach, 
	......................................................................

	
	Mgr. Veronika Hamráková DiS. art.

	dňa ....................................... 
	riaditeľ

2. Príloha č. 2 Vzor zápisnice z výberového konania na funkciu riaditeľa

Súhlas so spracovaním osobných údajov uchádzačov do funkcie riaditeľa
v zmysle čl. 6 ods. 1 písm. a) Nariadenia EP a Rady EÚ č. 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov, ďalej len „Nariadenie GDPR“)
Prevádzkovateľ: 
Názov:	Súkromná základná umelecká škola, Breziny 289, Prakovce
Sídlo:		Breziny 289, 055 62 Prakovce
IČO: 		42105927
(ďalej len „Prevádzkovateľ“)
Uchádzač: 
	Titul, meno a priezvisko:
	

	Bydlisko: 
	

	(ďalej len „dotknutá osoba“)



Zaškrtnutím políčka „Súhlasím“ udeľujem Prevádzkovateľovi dobrovoľný súhlas so spracovaním osobných údajov na nižšie uvedené účely:
	Spracovanie a uchovávanie osobných údajov uvedených v mojom životopise, overených kópiách dokladov o vzdelaní, čestnom prehlásení o bezúhonnosti, lekárskom potvrdení o zdravotnej spôsobilosti na výkon funkcie riaditeľa základnej umeleckej školy a osobných údajov získaných pri osobnom pohovore u Prevádzkovateľa.
	Súhlasím
      ☐

	Nesúhlasím
        ☐

	Zverejnenie projektu riadenia uchádzača pred výberovým konaním na webovom sídle základnej umeleckej školy: https://szusprakovce.sk/.
	Súhlasím
      ☐
	Nesúhlasím
        ☐



Poskytnuté údaje môžu byť spracúvané pre účely vedenia evidencie uchádzačov o miesto riaditeľa na výberovom konaní na riaditeľa Prevádzkovateľa.
Vyhlasujem, že poskytnutie osobných údajov je dobrovoľné a všetky uvedené informácie, ktoré v zaslaných dokumentoch uvádzam, sú aktuálne a pravdivé. 
Súhlas so spracúvaním osobných údajov poskytuje dotknutá osoba Prevádzkovateľovi slobodne a dobrovoľne, a to na obdobie 1 roka. Predmetný súhlas so spracúvaním osobných údajov bude Prevádzkovateľ uchovávať počas lehoty uloženia stanovenej v registratúrnom pláne Prevádzkovateľa. Dotknutá osoba má právo svoj súhlas (alebo ktorýkoľvek bod súhlasu) kedykoľvek elektronicky alebo písomne odvolať. Odvolanie súhlasu nemá vplyv na zákonnosť spracúvania osobných údajov v čase udelenia súhlasu.
Prevádzkovateľ bude spracúvať osobné údaje len na ten účel, na ktorý boli tieto získané. Prevádzkovateľ vyhlasuje, že bude spracúvať osobné údaje len v súlade s dobrými mravmi a bude konať spôsobom, ktorý neodporuje všeobecne záväzným právnym predpisom a ani nebude tieto predpisy obchádzať. Pokiaľ to osobitný zákon nevyžaduje inak, Prevádzkovateľ po splnení účelu spracúvania osobných údajov bez zbytočného odkladu zabezpečí ich likvidáciu.
Všetky ostatné dôležité informácie týkajúce sa spracúvania osobných údajov, ako sú napríklad práva dotknutých osôb, sú zverejnené a dostupné aj vo fyzickej podobe na mieste prvého kontaktu v sídle Prevádzkovateľa,  ako aj na webovom sídle Prevádzkovateľa v sekcii Ochrana osobných údajov:
https://szusprakovce.sk/
Dotknutá osoba si môže svoje práva voči Prevádzkovateľovi uplatniť prostredníctvom písomnej žiadosti alebo elektronickými prostriedkami. 
Prevádzkovateľ nevykonáva automatizované rozhodovanie, vrátane profilovania.

Informovanie dotknutej osoby
s informáciami potrebnými k spracúvaniu osobných údajov podľa článku 13 Nariadenia Európskeho parlamentu a Rady (EÚ) 2016/679 z 27. mája 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov)

	Spracúvané osobné údaje:
	titul, meno, priezvisko, bydlisko, fotografia, e-mail alebo telefonický kontakt, iné osobné údaje obsiahnuté v životopise, čestnom prehlásení o bezúhonnosti, lekárskom potvrdení o zdravotnej spôsobilosti na výkon funkcie riaditeľa základnej umeleckej školy, v žiadosti o prijatie do zamestnania, prípadne údaje, ktoré uchádzač dobrovoľne povie na osobnom pohovore

	
Osobitné kategórie spracúvaných osobných údajov:
	
nespracúvajú sa

	Účel spracúvania:
	vedenie evidencie uchádzačov o zamestnanie s cieľom výberového konania na obsadenie funkcie riaditeľa u Prevádzkovateľa

	Kategórie dotknutých osôb:
	uchádzači o funkciu riaditeľa

	
Právny základ spracúvania osobných údajov:
	
čl. 6 ods. 1 písm. a) všeobecného nariadenia o ochrane údajov

	
Doba uchovávania:
	
v zmysle registratúrneho poriadku

	
Poskytovanie osobných údajov tretím stranám:
	
osobné údaje sa neposkytujú

	Cezhraničný prenos a automatizované rozhodovanie, vrátane profilovania:
	neuskutočňuje sa

	
Práva dotknutej osoby:
	

· právo odvolať súhlas
· právo požadovať od Prevádzkovateľa prístup k osobným údajom týkajúcim sa dotknutej osoby
· právo na opravu, vymazanie alebo obmedzenie spracúvania osobných údajov
· právo na prenosnosť osobných údajov
· právo podať sťažnosť alebo návrh na začatie konania dozornému orgánu, ktorým je Úrad na ochranu osobných údajov SR



Dotknutá osoba svojím podpisom potvrdzuje, že sa dôkladne oboznámila s obsahom tohto dokumentu, najmä s právami dotknutých osôb podľa článkov 12 až 23 Nariadenia GDPR a aj s ďalšími informáciami týkajúcimi sa spracúvania jej osobných údajov. Zároveň vyhlasuje, že ju zamestnávateľ pri podpise tohto dokumentu oboznámil so všetkými dôležitými informáciami v súvislosti s Nariadením GDPR a zákonom, ktoré sú dôležité pre plnenie jej pracovných úloh. Svojím podpisom tiež potvrdzuje, že porozumela informáciám v dokumente a vie, kde môže nájsť tzv. druhú vrstvu informácií v zmysle čl. 13 všeobecného nariadenia o ochrane údajov.

V ..................................................., 	dňa ..........................

................................................................................
vlastnoručný podpis dotknutej osoby

Vzor zápisnice z výberového konania na funkciu riaditeľa
Zápisnica č. ..............
Prítomní: podľa prezenčnej listiny
Ospravedlnení: podľa prezenčnej listiny 
Program: 
1. Privítanie
2. Dátum a spôsob vyhlásenia výberového konania
3. Menný zoznam členov výberovej komisie
4. Stanovenie postupu vo výberovom konaní
5. Prezentácie uchádzačov, hodnotenie a vyhodnotenie
6. Stanovenie poradia uchádzačov a výsledok hlasovania výberovej komisie

	K bodu 1:
	Predseda výberovej komisie privítal prítomných členov a zahájil výberové konanie.

	K bodu 2:
	Výberové konanie na obsadenie pracovnej pozície „riaditeľ" bolo zverejnené na webovom sídle základnej umeleckej školy dňa ................ . Obálky s prihláškou a materiálmi jednotlivých uchádzačov boli otvorené dňa ................ .

	K bodu 3:
	Členovia výberovej komisie:


	K bodu 4:
	Predseda výberovej komisie oboznámil prítomných so spôsobom a priebehom samotného výberového konania, ako aj s metódou hodnotenia a vyhodnotenia výsledkov výberového konania a viedol výberové konanie.
Predseda výberovej komisie skontroloval účasť uchádzačov o funkciu riaditeľa školy a predstavil uchádzačov výberovej komisii. Členovia výberovej komisie boli oboznámení s tým, že prezentácia projektu riadenia každým uchádzačom bude v trvaní ......... minút a kladenie otázok členmi výberovej komisie každému uchádzačovi v trvaní ......... minút. Za zapisovateľa bol navrhnutý ..................................................... .

	K bodu 5:
	Popis kritérií a priebehu hodnotenia:


	K bodu 6:
	Po sčítaní a vyhodnotení výsledkov výberového konania zostavila výberová komisia poradie úspešnosti uchádzačov nasledovne:




	Uznesenie
	.................................................................................................................................................
.................................................................................................................................................
.................................................................................................................................................

Oboznámenie sa s obsahom Smernice o výberovom konaní na riaditeľa
Svojím podpisom potvrdzujem, že som sa oboznámil/a so Smernicou o výberovom konaní na riaditeľa účinnou odo dňa ............................ a zaväzujem sa k jej dodržiavaniu.

